Джофры Баратэан

Кароль Джофры Бара́тэан () — персанаж з цыклу «Песня Лёду і Агню» амерыканскага пісьменніка-фантаста Джорджа Марціна, кароль Вестэраса, старэйшае дзіця, народжанае ў шлюбе Роберта Баратэана і Серсеі Ланістэр, брат Мірцэлы і Томена.

 Выгляд і характар 
ВысокіДжон Сноу і Роб Старк былі на два гады старэйшыя, але саступалі прынцу ў росцеГульня прастолаў, Джон I, зялёнавокі, светлавалосы, добра складзены з капрызной складкай поўных вуснаў юнак атрымаў у спадчыну найгоршыя рысы характару маці, роднага бацькі і дзеда, валодаў благім характарам, быў капрызнымПра што гаворыць тое, што з капрызу ён адмовіўся памілаваць Эдарда Старка, што тым самым справакавала Поўнач на вайну., славалюбівы, маладушны, неміласэрны, хлуслівыЭпізод з Німерыяй, лютаваўчыцай Ар'і, і Лэдзі, лютаваўчыцай Сансы., акрамя гэтага, выяўлены садыстСтаўленне да Сансы, ранейшай нявесты..

 Паходжанне 
Сапраўдным бацькам усіх дзяцей, народжаных Серсеяй, быў яе брат Джэймэ Ланістэр, хоць усе дзеці, у тым ліку і Джофры, лічылі сваім бацькам караля Роберта Баратэана. На працягу сагі складаецца ўражанне, што благое выхаванне Джофры і яго абсалютная непадрыхтаванасць да кіравання дзяржавай звязаны з наплявальніцкім стаўленнем да яго яго бацькі Роберта Баратэана і пастаяннымі саступкамі маці.

Джон Арэн, правіца Караля Роберта Баратэана, звярнуў увагу на тое, што ўсе дзеці, народжаныя Серсеяй, успадкавалі ад яе зялёныя вочы і светлыя валасы, у той час як усе бастарды караля нараджаліся чарнавалосымі і сінявокімі, зрэшты, як гэта заўсёды здаралася ў родзе Баратэанаў, мяркуючы па даследаваннях Джона Арэна.

 Падзеі 

 Гульня прастолаў 
Калі кароль са сваім дваром адправіліся ў Вінтэрфел, каб прапанаваць пасаду правіцы Эдарду Старку, было вырашана заключыць саюз паміж дамамі: адбыліся змовіны паміж Джофры Баратэанам і Сансай СтаркГульня прастолаў, Эдард I.

Калі Джофры пачуў, што яго бацька, Роберт, лічыць міласэрным забіць Брана Старка, які зваліўся з даху, але па-ранейшаму жывога, прынц купіў наёмнага забойцу, каб здзейсніць «акт міласэрнасці», як ён думаў. Аднак замах сарваўся, і пазней падазрэнне пала на Тырыяна Ланістэра і вылілася ў канфлікт паміж дзвюма Вялікімі дамамі, Старкамі і Ланістэрамі.

На зваротным шляху ў Каралеўскую Гавань, Джофры і Санса забаўляліся верхавой яздойГульня прастолаў, Санса I, калі заспелі Ар'ю Старк, якая гуляла з цацачнымі мячамі разам са сваім сябрам прастачынай Мікам. Джофры, які да таго ж быў тады п’яны выклікаў Міку на паядынак, але Ар'я, абараняючы Міку, напала на прынца і стукнула яго драўляны мячом. Раз'юшыўшыся, ён напаў на Ар'ю з сапраўднай зброяй у руках і пагнаў яе па лесе, пакуль на яго не напала Німерыя і не ўкусіла за руку. Апынуўшыся каля маці, Джофры сказаў ёй, што Ар'я і Міка напалі на яго, і білі дубінкамі, а потым спусцілі на яго ваўка Гульня прастолаў, Эдард III. У канчатковым выніку, Ар'я прагнала Німерыю, каб выратаваць ёй жыццё, а Лэдзі, лютавоўк Сансы, быў пакараны смерцю Эдардам Старкам, як таго пажадаў кароль Роберт Баратэан.

Пасля гэтага Джофры не бачыўся з Сансай аж да Турніру Правіцы; тады ён быў ветлівы, і Санса неадкладна прабачыла ягоГульня прастолаў, Санса II.

Адшукваючы забойцаў Джона Арэна, Эдард Старк зразумеў, што дзеці Серсеі былі бастардамі, народжанымі ў інцэсце. Абараняючы сваіх дзяцей, Серсея арганізавала забойства Роберта. На божай пасцелі кароль напісаў завяшчанне, паводле якога апекуном яго дзяцей і часовым кіраўніком Вестэраса станавіўся Эдард Старк, аднак Серсея парвала завяшчанне, і Старк быў арыштаваны як здраднік.

Джофры быў каранаваны як Джофры I Баратэан Гульня прастолаў, Санса V. Эдарда Старка прывялі на суд, і хоць Джофры абяцаў Сансе быць літасцівым да яе бацькі, сваім указам як караля ён прысудзіў экс-правіцу да пакарання смерцю шляхам адсячэння галавы, і прымусіў сваю нявесту глядзець на гэта. Гэты неабдуманы загад, аддадзены супраць волі маці і ўсяго савета, паслужыў дадатковым штуршком да грамадзянскай вайны, якая ўвайшла ў гісторыю як Вайна Пяці Каралёў.

 Бітва каралёў 
Непрадказальны і жорсткі Джофры, якім было цяжка кіраваць, здабыў нянавісць у свайго народа. Так, ён загадаў разагнаць жабракоў, якія прыйшлі да брамы Чырвонай Крэпасці прасіць ежыБітва каралёў, Санса II, а падчас праводзін Мірцэлы ў Дорн ледзь не быў забіты раз'юшаным натоўпамБітва каралёў, Тырыян IX.

Пакуль прызначаны Правіцай Тайвін Ланістэр ваяваў з войскамі Роба Старка, у дапамогу маладому каралю як часовы Правіца прыбыў яго дзядзька Тырыян Ланістэр. Тырыян не меў асаблівай любові да жорсткага пляменніка і спыняў кожны раз па магчымасці здзекаванні, якія цярпела ад свайго жаніха Санса. Так, пасля перамогі Роба пры Окскрасе, недалёка ад Уцёса Кастэрлі, Джофры загадаў збіць Сансу, пакуль не ўмяшаўся Тырыян. Акрамя таго, Джофры загадаў сіру Мерыну біць Сансу кожны раз, калі яна выклікае ў караля раздражненнеГульня прастолаў, Санса VI, а аднойчы загадаў распрануць яе, але Тырыян забараніў яму рабіць гэта, і Джофры больш не спрабаваў паўтарыць загад, хоць і заявіў, што Санса ў любым выпадку падзеліць з ім, Джофры, ложа.

Падчас аблогі Каралеўскай Гавані Джофры ўзяў камандаванне над трыма катапультамі, але маці вярнула яго ў замак, які ён не пакінуў да канца боюБітва каралёў, Тырыян XIII. Калі дзякуючы ўмяшанню Мейса Тырэла войскі Станіса Баратэана былі разбіты, было вырашана заключыць шлюб паміж Джофры і Маргеры Тырэл, у той час як заручыны з Сансай былі разарваны, паколькі «нядобра каралю жаніцца з дачкой і сястрой здраднікаў»Бітва каралёў, Санса VIII.

 Бура мячоў 
Калі Джофры пачуў пра Чырвонае Вяселле, ён запатрабаваў, каб яму даставілі галаву забітага Роба Старка. Акрамя таго, ён прапанаваў быць бязлітаснымі да мяцежных лордаў Поўначы і Рачных Земляў. Калі лорд Тайвін паспрабаваў запярэчыць, Джофры заявіў, што ён баязлівец і адседжваўся ў сябе ва Уцёсе, пакуль яго бацька выйграў вайну ў Бітве на Трызубцы. Гэта рэзкае выказванне справакавала канфлікт караля і правіцы. Тайвін збіраўся падаць Джофры добры ўрокБура мячоў, Тырыян VI.

На вяселле Джофры і Маргеры лорд Тайвін падарыў каралю меч з валірыйскай сталі (перакаваны з Лёду Неда Старка), які Джофры назваў Удовін Плач. Падораную Тырыянам кнігу «Жыццё чатырох каралёў» ён пасек сваім новым мячом і загадаў карліку падарыць новы падарунак, чым вельмі яго раззлаваў. Калі Адам Марбранд папярэдзіў Джофры, што трэба быць асцярожным з валірыйскай сталлю, той заявіў, што яму гэта не ў навінку: гэта можа быць намёкам на тое, што за замахам на Брана ў Вінтэрфеле з дапамогай кінжала з валірыйскай сталі стаіць менавіта Джофры.

Падчас вясельнага банкету, Джофры быў атручаны ядамБура мячоў, Тырыян VIII. Падазрэнне ўпала на Тырыяна і яго маладую жонку Сансу, хоць пазней Мезенец у гутарцы з Сансай назваў сябе і Алену Тырэл. Таксама ёсць версія, што да забойства (атручвання) Джофры прыклалі руку Безаблічныя, бо Мезенец мае сувязі з Браавасам.

 Спасылкі 


Катэгорыя:Выдуманыя мужчыны
Катэгорыя:Літаратурныя героі
Катэгорыя:Персанажы Песні Лёду і Агню
Катэгорыя:Літаратурныя персанажы фэнтэзі
Катэгорыя:Выдуманыя каралі